PATVIRTINTA

 Vilniaus r. Pagirių „Pelėdžiuko“

 lopšelio-darželio direktoriaus

 2025 m. rugsėjo d.

 įsakymu Nr. V-

 SUDERINTA

 Vilniaus r. Pagirių „Pelėdžiuko“

 lopšelio-darželio taryba

 2025 m. rugpjūčio 29 d.

 protokolu Nr. 3

**VILNIAUS R. PAGIRIŲ „PELĖDŽIUKO“ LOPŠELIO-DARŽELIO**

**MOKINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Pagirių „Pelėdžiuko“ lopšelio-darželio (toliau – Lopšelio-darželio) mokinių asmeninių informacinių technologijų įrenginių naudojimo tvarkos aprašas (toliau – Aprašas) parengtas vadovaujantis Lietuvos Respublikos švietimo, mokslo ir sporto bei Lietuvos Respublikos sveikatos apsaugos ministrų 2025 m. liepos 31 d. įsakymu Nr. V-807/V-726 „Dėl mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“.

2. Aprašo tikslas – užtikrinti ugdytinių saugumą ir ugdymui palankią aplinką, skatinti gyvą bendravimą ir mažinti skaitmeninių įrenginių poveikį vaikų raidai.

**II SKYRIUS**

**ĮRENGINIŲ NAUDOJIMO RIBOJIMAS**

3. Lopšelyje-darželyje ugdytiniams draudžiama atsinešti ir naudotis asmeniniais mobiliaisiais telefonais, išmaniaisiais laikrodžiais, planšetiniais kompiuteriais ir kitais informacinių technologijų įrenginiais, išskyrus išimtinius atvejus, kai vaikams, sergantiems 1 tipo cukriniu diabetu (toliau - CD), šie įrenginiai reikalingi ligos valdymui.

4. Esant poreikiui skubiai susisiekti su tėvais (globėjais) ar artimaisiais, pedagogai ir kiti Lopšelio-darželio darbuotojai naudojasi Lopšelio-darželio stacionariu telefonu, grupės mobiliuoju telefonu arba elektronine ELIIS platforma/ el. paštu.

5. Tėvai (globėjai), turintys svarbią žinutę ar informaciją vaikui, perduoda ją grupės mokytojui ar Lopšelio-darželio administracijai.

6. Jei ugdytinis atsineša į Lopšelį-darželį asmeninį įrenginį, jis paimamas saugojimui iki dienos pabaigos ir grąžinamas tik tėvams (globėjams).

**IV SKYRIUS**

**INFORMAVIMAS IR ĮGYVENDINIMAS**

7. Su šiuo Aprašu supažindinami visi Lopšelio-darželio bendruomenės nariai: tėvai (globėjai), darbuotojai. Aprašas skelbiamas Lopšelio-darželio interneto svetainėje.

8. Lopšelis-darželis informuoja tėvus (globėjus) apie per didelio išmaniųjų įrenginių naudojimo žalą vaikų fizinei ir psichikos sveikatai bei skatina atsakingą jų naudojimą šeimoje.

**V SKYRIUS**

**BAIGIAMOSIOS NUOSTATOS**

9. Aprašas įsigalioja nuo 2025 m. rugsėjo 1 d.

10. Aprašą tvirtina Lopšelio-darželio vadovas ir, reikalui esant, jį gali koreguoti, atsižvelgiant į Lopšelio-darželio tarybos siūlymus bei galiojančius teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_